|  |  |  |
| --- | --- | --- |
| Styre, råd og utval**Helgheim sokneråd**  | MøtestadSkei misjonshus | Møtedato**28.02.2022** |
| Arkiv nr. | Møtestart17.30 | Møteslutt18.50 |

Til stades på møtet:

|  |
| --- |
| Desse møtte:Astrid Aardalsbakke Feldt, Svein Årdalsbakke, Steinar Dvergsdal, Hildegunn Huus, Maria Sture, Silje Sørebø.  |
| Meldt forfall: Britt-Jannicke Lundal, Erna Dvergsdal Krøke |
| **Saker: 11/22 – 19/22** |

Astrid ynskte velkomen til møte.

**Sak 11/22 Godkjenning av innkalling**

 Innkallinga vart godkjent utan merknader.

**Sak 12/22 Godkjenning av referat** **20.01.2022**
Referatet vart godkjent utan merknader.

**Sak 13/22** **Årsmelding**

* Vi kan skrive noko meir om kva det vil seie å vere «grøn kyrkjelyd».
* Koronaen har ført til ei nedprioritering av å vere grøn kyrkjelyd.
* Vi kan skrive noko konkret om det å vere grøn kyrkjelyd, t.d. at vi feirar Skaparverkets dag.
* «Vi er glade for å ha personar som har stilt opp å gjort klokkarteneste på dugnad» – Vi bør omformulere dette fordi klokkartenesta eigentleg skal vere betalt.
* Vi kan skrive meir generelt at vi er glade for at folk stiller opp og gjer ulike oppgåver.
* Arrangement: Stardalen mannskor hadde ein julekonsert som ikkje har kome med i meldinga.
* Maria Sture har ikkje vore klokkar i 2021.
* Vi bør gjere noko med lista for kyrkjeskyss. Det er fleire på lista som ikkje ynskjer å køyre på vinterstid. Vi kan ta med dette til årsmøtet og høyre om fleire kan stille med skyss.
* Det har vore friluftsgudsteneste i Årdalen og i Dvergsdalen.
* Det var ikkje julesong på vesle julaftan i 2021.
* Det var to julegudstenester på julaftan.
* Kode B hadde berre éi samling på Skei misjonshus.
* Statistikk: Det er godt oppmøte, men koronaen har laga store avgrensingar på kor mykje oppmøte og aktivitet det har kunne vere. Vi må sjå om folk har endra vanane sine, eller om dei kjem tilbake som før.

**Sak 14/22 Årsmøte og markering av ny kunst i kyrkja, 27. mars**

* Gudstenesta er sett til 16.00. Vi ville heller hatt gudstenesta klokka 11.00.
* Det vert veldig seint med årsmøte etter dette. Vi trur det vert dårlegare oppmøte, og at fleire vil velje å vere ute om vêret er godt.
* Soknerådet skal sjå på høve til å få flytta gudstenesta til 11.00.
* Astrid ringjer til Åse Marie Thingnes, Iren Dvergsdal, Solrunn Dvergsdal og Elsa Norunn Håheim Nydal.
* Astrid ordnar med blomar. Vi ynskjer å dele ut blomane på den gamle kunngjeringsplassen i gudstenesta.
* Steinar og Silje samarbeider om å ta kontakt med media, og prøver å få til førehandsomtale av gudstenesta.
* Toril på kyrkjekontoret legg ut sak på facebook om gudstenesta. Maria samarbeider med Solrunn om å finne bilete som ho kan bruke til saka.
* Kan vi involvere fleire eksterne, t.d. musikalsk innslag, for å sikre betre oppmøte? Kanskje SkeiVass-koret? Astrid og Silje har dialog på dette.
* Astrid snakkar med friviljuge om å bake – Hildegunn kan bake.
* Astrid avklarer med Solrunn når vi kan hengje opp kunsten. Helge Årdal må vere med på det praktiske.

**Sak 15/22 Søknad om offermidlar til «sjukehuskyrkja» ved Førde sentralsjukehus**

* Vi har gjennomført offertildelinga for inneverande år, men vi tek søknaden med til neste år.
* Vi er positive til søknaden, og kan vurdere offer til dette føremålet om det kjem til nye arrangement gjennom året.

**Sak 16/22 Vidare arbeid med parkområde**

* Det er snakk om at vi ikkje kan få midlar til mur og plastring. Steinar fylgjer opp.
* Vi tek att denne saka på neste møte.

**Sak 17/22 Meldingar**

* Kyrkjekunst. Silje og Astrid har hatt møte med Solrunn og Elsa Norunn i høve bibelvers til kvart av bileta.
	+ Dei er positive til å lage tekst til bileta, og har snakka om det praktiske rundt dette.
* Veitebergsøstrene på turné 16.-18. juni.
	+ Datoane er endra. Vi ynskjer primært onsdag 15. juni.
* Andakter på sjukeheimen. Er det opna opp for å ha med medhjelparar?
	+ Det er førebels ikkje opna for å ha med medhjelparar.

**Tilkomne saker i etterkant av fellesmøte:**

**Sak 18/22 Rekneskap for 2021**

Saka er handsama under fellesmøtet.

 Vedtak:

*Soknerådet godkjenner rekneskapen for 2021 slik han ligg føre.*

**Sak 19/22 Budsjett for 2022**

 Saka er handsama under fellesmøtet.

Vedtak:

*Soknerådet godkjenner budsjett for 2022 med tillegg om tilskot frå fellesrådet på kr 8000,- for sekretær og husleige.*

Maria Sture

møteskrivar